
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση στην Προϊστάμενη της Διεύθυνσης Αλλο¬ 
δαπών και Μετανάστευσης Ανατολικής Αττικής, 
Πέππα Ελένης την αρμοδιότητα να υπογράφει με 
«Εντολή Γενικού Γραμματέα Περιφέρειας Αττικής» 
αποφάσεις ή άλλες πράξεις της αρμοδιότητάς μας 
σχετικά με την είσοδο και παραμονή αλλοδαπών 


στην Ελλάδα. 1 

Σύσταση Αναπτυξιακής Δημοτικής Επιχείρησης Δή¬ 
μου Δοξάτου Ν. Δράμας. 2 

Συμπλήρωση Δ.Σ. του Περιφερειακού Ταμείου Ανά¬ 
πτυξης Βορείου Αιγαίου. 3 

Έγκριση «Αναπτυξιακής Δημοτικής Επιχείρησης Τοπι¬ 
κής, Κοινωνικής, Πολιτιστικής και Αθλητικής Ανά¬ 
πτυξης του Δήμου Αλυζίας Ν. Αιτωλ/νίας». 4 

Συγκρότηση Περιφερειακού Συμβουλίου Εθνικών 

Κληροδοτημάτων. 5 

Χορήγηση άδειας άσκησης επαγγέλματος Κοινωνικού 
Λειτουργού στη Δηλούδη Νικολέττα του Γεωργίου 6 
Χορήγηση άδειας ασκήσεως επαγγέλματος Κοινωνι¬ 
κού Λειτουργού στο Χρυσοχοΐδη Ιωάννη του Βασι¬ 
λείου . 7 


ΑΠΟΦΑΣΕΙ Σ 

Αριθ. 3542/1 (1) 

Μεταβίβαση στην Προϊσταμένη της Διεύθυνσης Αλλοδα¬ 
πών και Μετανάστευσης Ανατολικής Αττικής, Πέππα 
Ελένης την αρμοδιότητα να υπογράφει με «Εντολή Γε¬ 
νικού Γ ραμματέα Περιφέρειας Αττικής» αποφάσεις ή 
άλλες πράξεις της αρμοδιότητάς μας σχετικά με την 
είσοδο και παραμονή αλλοδαπών στην Ελλάδα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 2503/93 (ΦΕΚ 107/Α/1998) «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 


2. Τις διατάξεις του Ν. 2683/99 (ΦΕΚ 19/Α/1999) Κύρω¬ 
ση Κώδικα Κατάστασης Δημοσίων Πολιτικών Υπαλλήλων 
Ν.Π.Δ.Δ. και άλλες διατάξεις. 

3. Την με Α.Π. 3189/1/9.4.2002 απόφαση Γενικού Γραμ¬ 
ματέα της Περιφέρειας Αττικής. 

4. Τις υπηρεσιακές ανάγκες, αποφασίζουμε: 

Α. Μεταβιβάζουμε στην Προϊσταμένη της Διεύθυνσης 
Αλλοδαπών και Μετανάστευσης Ανατολικής Αττικής Πέπ¬ 
πα Ελένη την αρμοδιότητα να υπογράφει με "Εντολή Γ ενι¬ 
κού Γ ραμματέα Περιφέρεια Αττικής" αποφάσεις χορήγη¬ 
σης και ανανέωσης αδειών παραμονής, έγγραφα ή άλλες 
πράξεις της αρμοδιότητάς μας σχετικά με την είσοδο και 
παραμονή αλλοδαπών στην Ελλάδα εκτός από τις πιο κά¬ 
τω ειδικά αναφερόμενες οι οποίες θα ασκούνται από εμάς 
ή τον νόμιμο αναπληρωτή μας: 

1. Η χορήγηση θεώρησης εισόδου για οικογενειακή συ¬ 
νένωση. 

2. Η έκδοση αποφάσεων επί προσφυγών κατά αποφά¬ 
σεων διοικητικών απελάσεων και η έκδοση αποφάσεων 
για προσωρινή παραμονή στη χώρα αλλοδαπού, όπου 
δεν είναι εφικτή η άμεση απέλαση και η επιβολή περιορι¬ 
στικών όρων. 

3. Η επιβολή προστίμων και κυρώσεων που προβλέπο- 
νται στις διατάξεις των άρθρων 53, 54, 55 του Ν. 
2910/2001. 

4. Η χορήγηση άδειας άσκησης ανεξάρτητης οικονομι¬ 
κής δραστηριότητας στις περιπτώσεις που από το νόμο 
δεν προβλέπεται η χορήγηση άδειας άσκησης της συγκε¬ 
κριμένης οικονομικής δραστηριότητας. 

Β. Σε περίπτωση απουσίας ή κωλύματος, οι ανωτέρω 
στην παρ. Α αρμοδιότητες θα ασκούνται από τον Διευθυ¬ 
ντή της Διεύθυνσης Τοπικής Αυτοδιοίκησης & Διοίκησης 
Ανατολικής Αττικής, Αθανάσιο Τάγαρη. 

Η παρούσα η ισχύς της οποίας αρχίζει από 9.4.2002 να 
δημοσιευθεί στην Εφημερίδα της Κυβερνήσεως. 

Αθήνα, 1 Μαΐου 2002 

Ο Γ ενικός Γ ραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 


































8382 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2539 (2) 

Σύσταση Αναπτυξιακής Δημοτικής Επιχείρησης Δήμου 
Δοξάτου Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 277-284,και 304 του 
Π.Δ/τος 410/95. 

2. Την 231/2001 απόφαση του Δημοτικού Συμβουλίου 
Δοξάτου Σχετικά με την σύσταση «Αναπτυξιακής Δημοτι¬ 
κής Επιχείρησης Δήμου Δοξάτου». 

3. Την αριθ.127/4.3.2001 έκθεση αξιολόγησης της οικο- 
νομικοτεχνικής μελέτης της ανωτέρω επιχείρησης από 
Δ/ση σχεδιασμού και ανάπτυξης της Περιφέρειας Ανατο¬ 
λικής Μακεδονίας - Θράκης. 

4. Την αριθ.4308/6.7.2001 (ΦΕΚ 917/τ.Β'/2001) απόφα¬ 
ση του Γενικού Γραμματέα Περιφέρειας Ανάθεση άσκη¬ 
σης αρμοδιοτήτων στον Γενικό Διευθυντή της Περιφέ¬ 
ρεια, αποφασίζουμε: 

Α. Διαπιστώνουμε, ότι είναι νόμιμη η αριθ.231 /2001 από¬ 
φαση του Δημοτικού Συμβουλίου Δοξάτου με την οποία 
συνίσταται στο Δήμο Δοξάτου Επιχείρηση με την επωνυ¬ 
μία "Αναπτυξιακή Δημοτική Επιχείρηση Δήμου Δοξάτου" 
ως το ίδιο Νομικό Πρόσωπο Ιδιωτικού Δικαίου το οποίο 
διέπεται από τις διατάξεις των άρθρων 277-284 και 304 
του Π.Δ/τος 410/95 

Β. Σκοπός της επιχείρησης είναι: 

α. Η ουσιαστική και ολοκληρωμένη πολιτιστική ανάπτυ¬ 
ξη του Δήμου και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας καιτης αγά¬ 
πης για τις τέχνες, η προστασία της εθνικής πολιτιστικής 
ταυτότητας. Η αναγωγή των πολιτιστικών πνευματικών 
και καλλιτεχνικών αγαθών σε οργανικά στοιχεία της κα¬ 
θημερινής ζωής και η ενεργητική και συνειδητή συμμετο¬ 
χή των πολιτών στην πολιτιστική ζωή του Δήμου. 

β. Η δημιουργία της απαραίτητης πολιτιστικής υποδο¬ 
μής. 

γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του κινηματο¬ 
γράφου, του θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ. Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

ε. Η προβολή, ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολι¬ 
τιστικών εκδηλώσεων καθώς και άλλων επιμορφωτικών 
και ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για τη βελτίωση της ποιότητας της ζωής και την δημι¬ 
ουργική αξιοποίηση του ελεύθερου χρόνου των κατοίκων 
του Δήμου και ιδιαίτερα των νέων. 

ζ. Η ανάπτυξη της συνεργασίας με το πνευματικό κέ¬ 
ντρο, τους μαζικούς πολιτιστικούς φορείς και τα ερασιτε¬ 
χνικά συγκροτήματα του Δήμου και η παροχή με κάθε δυ¬ 
νατό τρόπο ηθικής και υλικής βοήθειας και τεχνικής υπο¬ 
στήριξης, με στόχο την ενίσχυση της ερασιτεχνικής 
δημιουργίας και την διεύρυνση του πεδίου των πρωτο¬ 
βουλιών και των παρεμβάσεών τους. 


η. Η συνεργασία με την εκπαιδευτική κοινότητα του Δή¬ 
μου καιτης ευρύτερης περιοχής για την από κοινού προ¬ 
ώθηση και υλοποίηση πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

θ. Η ανάληψη και υλοποίηση Κοινοτικών (Ε.Ε.) και Εθνι¬ 
κών Προγραμμάτων εκπαιδευτικού, επιμορφωτικού, πο¬ 
λιτιστικού, αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητά της σε τρεις αλληλέν- 
δετους στόχους τον εκπαιδευτικό, τον επιμορφωτικό και 
τον ψυχαγωγικό. 

1. Οι εκπαιδευτικές δραστηριότητες θα συνδυαστούν 
με ένα σύνολο επιμορφωτικών πρωτοβουλιών (όπως σχο¬ 
λές γονέων, σεμινάρια επαγγελματικού προσανατολι¬ 
σμού, σεμινάρια παιδαγωγικού περιεχομένου, σχολές 
αναλφάβητων, εργαστήρια, διαλέξεις, ημερίδες κ.λπ.) με 
πολιτιστικές και ψυχαγωγικές εκδηλώσεις. 

2. Η ένταξη των εκδηλώσεων στις δραστηριότητες της 
νέας Δημοτικής Επιχείρησης για την εξασφάλιση της 
αποτελεσματικότερης οργάνωσης και διεξαγωγής των 
σημαντικών αυτών γεγονότων για την πόλη, της ευελιξίας 
καιτης συμμετοχής της Τοπικής Αυτοδιοίκησης. 

3. Η υλοποίηση ερευνητικών, αναπτυξιακών, εκπαιδευ¬ 
τικών και λοιπών προγραμμάτων Ε.Ε. ή άλλων Δημοσίων 
Φορέων. 

4. α. Η εκπόνηση και εφαρμογή μελετών που έχουν σχέ¬ 
ση με τη διαχείριση του φυσικού και αστικού περιβάλλο¬ 
ντος της περιφέρειας του Δήμου και της ευρύτερης πε¬ 
ριοχής, η ευαισθητοποίηση των δημοτών και κατοίκων σε 
αντίστοιχα θέματα, η προώθηση περιβαλλοντικής επι¬ 
μόρφωσης, η ενεργός συμμετοχή σε σχετικά προγράμ¬ 
ματα της Ευρωπαϊκής Ένωσης, η παροχή υπηρεσιών 
συμβούλου σε θέματα ρύπανσης, κυκλοφορίας και πρα¬ 
σίνου της πόλης, η ανάπτυξη και προώθηση συνεργασιών 
με Πανεπιστημιακούς και Δημόσιους γενικά οργανισμούς 
και Επιχειρήσεις Κοινής Ωφέλειας. 

β. Η αξιοποίηση και διαχείριση των δασών και του πρα¬ 
σίνου του Δήμου με την δημιουργία αθλητικών χώρων, 
χώρων ψυχαγωγίας και πολιτιστικών εκδηλώσεων, 
εμπλουτισμού του πρασίνου και δημιουργίας της απαραί¬ 
τητης υποδομής για την περιβαλλοντική ευαισθητοποίη- 
ση των κατοίκων της πόλης. 

γ. Η εφαρμογή προγράμματος ανακύκλωσης με διαλο¬ 
γή στην πηγή και προγραμμάτων που αφορούν την προ¬ 
στασία και βελτίωση του περιβάλλοντος. 

δ. Η οργάνωση και επέκταση των δραστηριοτήτων που 
έχουν σχέση με την καθαριότητα καιτηνπυρασφάλειατων 
δασών, την καθαριότητα και την αισθητική των χώρων των 
Δημοτικών Διαμερισμάτων καιτωντουριστικών περιοχών, 
την συντήρηση του πρασίνου και την επέκτασή του. 

ε. Η συνεργασία με το επιστημονικό και εκπαιδευτικό 
δυναμικό του Δήμου με σκοπό την περιβαλλοντική εκπαί¬ 
δευση και ευαισθητοποίηση των μαθητών και γενικά των 
νέων, την ενθάρρυνση και στήριξη των τοπικών οικολογι¬ 
κών και αναπτυξιακών πρωτοβουλιών που θ' αναλάβουν 
για την διαφύλαξη και διαχείριση του περιβάλλοντος 
τους. 

5. Η ενημέρωση και υποστήριξη των απασχολουμένων 
στην Γεωργία, Κτηνοτροφία και Δασικές Υπηρεσίες με 

στόχο τον εκσυγχρονισμό των εκμεταλλεύσεων, την 
ένταξη των δραστηριοτήτων σε Κοινοτικά Προγράμματα 
και χρηματοδότησής τους από Κοινοτικούς πόρους, η σύ¬ 
νταξη μελετών και γενικά η ενημέρωση, υποστήριξη και 
υποβοήθηση για την δημιουργία μονάδων καθετοποίη¬ 
σης της παραγωγής του αγροτικού τομέα. 

6. Η εκπόνηση αναπτυξιακών μελετών. 

Η υποβοήθηση και προώθηση των τοπικών αναπτυξια¬ 
κών πρωτοβουλιών και καινοτομιών, η δημιουργία και εκ¬ 
μετάλλευση ΒΙΟ.ΠΑ και άλλων υποδομών για την υλοποί¬ 
ηση αναπτυξιακών προγραμμάτων και πρωτοβουλιών. 

Η συμμετοχή και η διαχείριση αναπτυξιακών προγραμ¬ 
μάτων και πρωτοβουλιών που εκπορεύονται και συγχρη- 
ματοδοτούνται από την Ε.Ε. και άλλους Εθνικούς ή Διε¬ 
θνείς Οργανισμούς. 

7. Η οργάνωση και λειτουργία Γραφείων Ενημέρωσης 
Μ.Μ.Ε. για την προώθηση και υποβοήθηση των τοπικών 
αναπτυξιακών πρωτοβουλιών και καινοτομιών, την ανά¬ 
πτυξη του ανθρώπινου δυναμικού, τη διεύρυνση της το¬ 
πικής αγοράς εργασίας και την ανταλλαγή πληροφοριών- 
εμπειριών με βάση τις νέες τεχνολογίες ώστε να ενθαρ- 
ρυνθούν οι επαφές των τοπικών επιχειρηματικών κύκλων 
και αγορών σε συνεργασία με άλλους φορείς ή ιδιώτες. 

Η ανάπτυξη της απαραίτητης υποδομής για γρήγορη 
πρόσβαση στις πληροφορίες που διαθέτουν περιφερεια¬ 
κοί, εθνικοί ή διεθνείς οργανισμοί, η διαχείριση και η διά¬ 
χυσή τους προς όλα τα ενδιαφέροντα σε τοπικό επίπεδο 
μέρη (επιχειρηματίες, εταιρείες, κατοίκους, συλλόγους 
κ.λπ.). 

Η δημιουργία της απαραίτητης τεχνικής, τεχνολογικής 
ή άλλου είδους υποδομής για την υποστήριξη και ανά¬ 
πτυξη των δραστηριοτήτων τόσο του Δήμου όσο και των 
επαγγελματιών της περιοχής και η συνεργασία με τον 
ιδιωτικό τομέα για κοινή συμμετοχή σε προγράμματα και 
πρωτοβουλίες της Ε.Ε. 

Η ενίσχυση δράσεων για την ανάπτυξη της ορεινής εν- 
δοχώρας και των μειονεκτικών περιοχών. 

Η παροχή συμβουλευτικών υπηρεσιών για θέματα διοι¬ 
κητικά, αναπτυξιακά, νομικά, οικονομικά, τεχνικά και υψη¬ 
λής τεχνολογίας. 

8. Η λειτουργία Γ ραφείου Απασχόλησης και Ενημέρω¬ 
σης με σκοπό την υποστήριξη ανέργων και την ένταξή 
τους στην αγορά εργασίας, την συμβουλευτική υποστή¬ 
ριξη και προώθηση στην κατάρτιση και απασχόληση ειδι¬ 
κών κοινωνικών ομάδων, τον επαγγελματικό προσανατο¬ 
λισμό μαθητών και νέων και την συνεργασία με τις υπηρε¬ 
σίες του Υπουργείου Εργασίας (ΟΑΕΔ κ.λπ.) Υπουργείο 
Παιδείας (ΟΕΕΚ κλπ) και λοιπούς σχετικούς δημόσιους 
και ιδιωτικούς φορείς. 

9. Η οργάνωση των υπηρεσιών Κοινωνικής Πολιτικής, η 
δημιουργία και λειτουργία τμημάτων προληπτικής υγιει¬ 
νής και παροχής υπηρεσιών ιατρικής περίθαλψης, η λει¬ 
τουργία Συμβουλευτικών Σταθμών, η υλοποίηση προ¬ 
γραμμάτων ατόμων με ειδικές ανάγκες και τρίτης ηλικίας 
«Βοήθεια στο σπίτι», η λειτουργία παιδικών και Βρεφονη¬ 
πιακών Σταθμών, Κέντρων Δημιουργικής απασχόλησης 
παιδιών (ΚΔΑΠ) για την εξυπηρέτηση των εργαζομένων 
και μη μητέρων, η φροντίδα, προσχολική αγωγή, διαπαι¬ 
δαγώγηση, ψυχαγωγία και απασχόληση βρεφών και νη¬ 
πίων και παιδιών γενικά προσχολικής ηλικίας. 

10. Η έκδοση ενημερωτικών φυλλαδίων περιοδικών πο¬ 
λιτιστικού και κοινωνικού περιεχομένου για την προβολή 
των τοπικών πολιτιστικών και τουριστικών πόρων, περιο¬ 


δικών για την συνεχή επικοινωνία με τους κατοίκους του 
Δήμου μέσα από ένα «φιλικό» έντυπο και την δημιουργία 
βήματος για την αμφίδρομη ανάπτυξη των ιδεών του Δή¬ 
μου, των δημοτών, των κατοίκων των εργαζομένων στο 
Δήμο και άλλων ΟΤΑτου Νομού. 

11 ,α. Η προβολή των τουριστικών πόρων της περιοχής 
του Δήμου και η συμμετοχή σε σχετικές εκθέσεις, οι εκ¬ 
δόσεις ενημερωτικού και σχετικού διαφημιστικού υλικού. 

β. Η λειτουργία και η εκμετάλλευση ξενώνων, αναψυ- 
κτηρίων, εστιατορίων καιλοιπώντουριστικών υπηρεσιών, 
γ. Η διοργάνωση εκδρομών, 
δ. Η εκμετάλλευση τουριστικών μονάδων, 
ε. Η κατασκευή - εκμετάλλευση μονάδων αγροτουρι- 
σμού (ΕΕΑΟΕΒ). 

στ. Η συνεργασία με ορειβατικούς, φυσιολατρικούς και 
λοιπούς συλλόγους για την δημιουργία των υποδομών και 
των προϋποθέσεων για την τουριστική ανάπτυξη. 
ζ. Η κατασκευή-εκμετάλλευση κατασκηνώσεων, 
η. Η οριοθέτηση δασικών μονοπατιών περιπάτου, η συ¬ 
ντήρηση, προβολή και αξιοποίησή τους. 

12. Η εξασφάλιση της αναγκαίας υποδομής σε χώρους 
εγκαταστάσεις και εξοπλισμό, η διοίκηση διαχείριση και 
εκμετάλλευσή τους, η συνεργασία μετά αθλητικά σωμα¬ 
τεία και τους λοιπούς φορείς του Αθλητισμού του Δήμου, 
η στήριξη των δραστηριοτήτωντους, η οργάνωση και λει¬ 
τουργία ερασιτεχνικών αθλητικών τμημάτων, η διοργά¬ 
νωση περιοδικών και ετήσιων ομαδικών ή ατομικών αθλη¬ 
μάτων και αγώνων μαζικών αθλημάτων για την συμμετο¬ 
χή των νέων και γενικότερα των κατοίκων της περιοχής 
του Δήμου, σε αθλητικές δραστηριότητες και εκδηλώσεις 
και μέσω αυτών η σημαντική, πολιτιστική, πνευματική και 
κοινοτική ανάπτυξη των κατοίκων της περιοχής του Δή¬ 
μου. 

13. Η εκπόνηση μελετών, ανάθεση εργασιών και έργων, 
η κατασκευή ,συντήρηση και επίβλεψη έργων, οι οικιστι¬ 
κές αναπλάσεις, η διαμόρφωση κοινοχρήστων χώρων, η 
κατασκευή και συντήρηση έργων υποδομής, η συντήρη¬ 
ση των σχολικών κτιρίων και γενικά των εγκαταστάσεων 
του Δήμου. 

14. Η ίδρυση, οργάνωση, λειτουργία και διαχείριση επι¬ 
χειρήσεων και δραστηριοτήτων για την εκμετάλλευση 
των φυσικών πόρων της περιοχής αυτόνομα ή και σε συ¬ 
νεργασία με άλλους φορείς ή ιδιώτες, όπως: 

α) Λατομείων ή χώρων αδρανών ή άλλων υλικών, 
β) Ιχθυοκαλλιεργειών και συναφών δραστηριοτήτων, 
γ) Δασικών προϊόντων, 
δ) Πρότυπων καλλιεργειών, 
ε) Οικολογικών καλλιεργειών, 
στ) Βοσκοτόπων και Αγροκτημάτων, 
ζ) Η κατασκευή και εκμετάλλευση αυτοδύναμα ή με τη 
συνεργασία άλλων φυσικών προσώπων μονάδων για την 
ανάπτυξη του πρωτογενή, δευτερογενή καιτριτογενή το¬ 
μέα. 

η) Λοιπών μονάδων αξιοποίησης φυσικών πόρων. 

15. Η εκμετάλλευση των κοινόχρηστων χώρων για μι¬ 
σθώσεις σε διαφημιστικές εταιρείες και η προβολή μέσω 
των διαφημιστικών στοιχείων, ιδεών και μηνυμάτων του 
Δήμου και της Δημοτικής Επιχείρησης που έχουν σχέση 
με την Κοινωνική και Πολιτιστική Ανάπτυξη, τον Αθλητι¬ 
σμό, το Περιβάλλον, την Επιμόρφωση και την Ψυχαγωγία 
των κατοίκων της πόλης. 

16. α. Η οργάνωση εργαστηρίων για την παραγωγή πα¬ 
ραδοσιακών τοπικών προϊόντων με τη συνεργασία των 

κατοίκων του Δήμου και η οργάνωση της εμπορίας και 
προώθησής τους. 

β. Η εκμετάλλευση δημοτικών λαϊκών αγορών, εμπορι¬ 
κών κέντρων και πολυκαταστημάτων. 

γ. Η αξιοποίηση- εκμετάλλευση ακινήτων και χώρων 
ιδιοκτησίας του Δήμου που θα παραχωρηθούν στην Δη¬ 
μοτική Επιχείρηση, η συνεργασία με ιδιωτικούς φορείς, η 
ανάληψη βιώσιμων λοιπών επιχειρηματικών δραστηριο¬ 
τήτων και η συμμετοχή σε άλλες επιχειρήσεις και εταιρεί¬ 
ες με σκοπό την εξυπηρέτηση των κατοίκων και την ανά¬ 
πτυξη της περιοχής του Δήμου. 

Γ. Η Αναπτυξιακή Δημοτική Επιχείρηση Δοξάτου θα δι- 
οικείται από επταμελές Διοικητικό Συμβούλιο που τα μέ¬ 
λη του ορίζονται μαζί με τους αναπληρωτές τους από το 
Δημοτικό Συμβούλιο. Στο Διοικητικό Συμβούλιο θα συμ¬ 
μετέχουν: 

α. Τέσσερις αιρετοί εκπρόσωποι του Δήμου Δοξάτου εκ 
των οποίων ο ένας θα προέρχεται από την μειοψηφία. 

β. Ένας εκπρόσωπος του Κοινωνικού Φορέα. 

γ. Ένας δημότης ή κάτοικοι του Δήμου Δοξάτου που θα 
έχουν πείρα ή γνώσεις σχετικές με το αντικείμενο της Επι¬ 
χείρησης. 

δ. Ένας εκπρόσωπος των εργαζομένων στην Επιχείρη¬ 
ση, όταν ο αριθμός των απασχολουμένων σε αυτήν είναι 
μεγαλύτερος των 20 ατόμων, (χωρίς αλλαγή της συστατι¬ 
κής πράξης). 

Δ. Η διάρκεια της Επιχείρησης είναιπενήντα (50) χρόνια 
από τη δημοσίευση της κατά το Νόμο απόφασης στην 
Εφημερίδα της Κυβερνήσεως. 

Ε. Έδρα της Επιχείρησης είναι οι εγκαταστάσεις που 
υπάρχουν στον χώρο του αντλιοστασίου του τέως Συνδέ¬ 
σμου Κοινοτήτων Δοξάτου. 

ΣΤ. Ο Δήμος διαθέτει στην Επιχείρηση χρηματικό ποσό 
50.000.000 δρχ ως αρχικό κεφάλαιο. 

Ζ. Πόροι της Επιχείρησης είναι: 

1. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

2. Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

3. Έσοδα από υλοποίηση - διαχείριση Εκπαιδευτικών, 
Επιμορφωτικών προγραμμάτων. 

4. Έσοδα από ανάθεση υλοποίησης προγραμμάτων 
Κοινωνικής Πολιτικής. 

5. Έσοδα από την λειτουργία ή ενοικίαση ακινήτων και 
χώρων ιδιοκτησίας του Δήμου που θα παραχωρηθούν 
στην Δημοτική Επιχείρηση. 

6. Έσοδα από Επιχορηγήσεις για την λειτουργία Παιδι¬ 
κών και Βρεφονηπιακών Σταθμών και Κέντρων Δημιουρ¬ 
γικής Απασχόλησης Παιδιών. 

7. Έσοδα από την εκμετάλλευση των κοινοχρήστων και 
λοιπών χώρων και την μίσθωσή τους σε διαφημιστικές 
εταιρείες για την προβολή διαφημιστικών μηνυμάτων. 

8. Έσοδα από την εκπόνηση Αναπτυξιακών και λοιπών 
μελετών και υλοποίηση αναπτυξιακών προγραμμάτων. 

9. Έσοδα από αναθέσεις και εκτελέσεις τεχνικών έρ¬ 
γων, εκπόνησης μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

10. Έσοδα από την εκμετάλλευση Τουριστικών Εγκατα¬ 
στάσεων καιτηνπαροχή υπηρεσιώντουριστικής ανάπτυξης 
(ξενώνες, κατασκηνώσεις, εστιατόρια, αναψυκτήρια κ.λπ.). 

11. Έσοδα από την υλοποίηση προγραμματικών συμ¬ 
βάσεων. 

12. Έσοδα από λοιπές επιχειρηματικές δραστηριότη¬ 


τες της επιχείρησης που σε κάθε περίπτωση επιτρέπονται 
εφόσον δεν απαγορεύεται απάτην κείμενη νομοθεσία την 
σχετική με τις επιχειρήσεις των Ο.Τ.Α. 

13. Έσοδα από την περιουσία της Επιχείρησης. 

14. Έσοδα γενικά από την άσκηση της δραστηριότητας 
της Επιχείρησης. 

15. Έσοδα από κληροδοτήματα, εισφορές, δωρεές 
κ.λπ. 

16. Έσοδα από λοιπές πηγές. 

Η. Η Επιχείρηση διαλύεται: 

α. με απόφαση του Δημοτικού Συμβουλίου, με την από¬ 
λυτη πλειοψηφία των μελών του 
β. όταν λήξει χωρίς να παραταθεί η διάρκεια της επιχεί¬ 
ρησης και 

γ. σε περίπτωση πτώχευσης της επιχείρησης 
Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στον Δήμο (άρθρο 284 Π.Δ. 
410/95 του Δ.Κ.Κ και απόφαση Υπουργού Εσωτερικών 
25027/19.4.1984). 

Θ. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π .Δ. 410/95 του Δ. Κ. Κ. 

Με την παρούσα δημιουργείται επιβάρυνση του προϋ¬ 
πολογισμού του Δήμου με το ποσό των 50.000.000 
(146.735,14 Εογο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 30 Απριλίου 2002 

Με εντολή Γενικού Γραμματέα Περιφέρειας 
Ο Γενικός Διευθυντής 
ΛΑΖ. ΤΣΑΚΜΑΚΙΔΗΣ 

-♦- 

Αριθ. 504 (3) 

Συμπλήρωση Δ.Σ. του Περιφερειακού Ταμείου Ανάπτυξης 
Βορείου Αιγαίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

Α) Τις διατάξεις του Ν. 2218/Α/94, άρθρα 53-56, που 
αφορούν στη σύσταση των Περιφερειακών Ταμείων Ανά¬ 
πτυξης της Χώρας, όπως τροποποιήθηκε, συμπληρώθη¬ 
κε και διορθώθηκε με τους Νόμους: 

Ν.2307/Α/95 άρθρο 12παρ. 10, 

Ν. 2647/Α/87 άρθρου 7, 

Ν. 2738/99/Α άρθρο 29 παρ. 5, 

Ν. 2349/Α/2000 άρθρο 26. παρ. 6, 

Ν. 2880/2001 /Α άρθρο 7 παρ. 1, 

Ν. 2946/01/Α άρθρου 18 παρ. 8. 

Β) Την 76/18.1.2002 απόφαση Γ εν. Γ ραμματέα της Πε¬ 
ριφέρειας Βορείου Αιγαίου (ΦΕΚ 160Β /14.2.2002) «Περί 
επανασυγκρότησηςτου Δ.Σ. του ΠΤΑ Β.Α.». 

Γ) Την 232/7.3.2002 απόφαση Γεν. Γ ραμματέα της Πε- 

ριφέρειας Βορείου Αιγαίου «Περί Συμπλήρωσης του Πε¬ 
ριφερειακού Συμβουλίου Β. Αιγαίου», αποφασίζουμε: 

Συμπληρώνουμε την ΑΠ 76/Γ.Γ./18,1.2002 απόφαση 
επανασυγκρότησης του Δ.Σ. του Περιφερειακού Ταμείου 
Ανάπτυξης Βορείου Αιγαίου και ορίζουμε εκπρόσωπο των 
εργοδοτικών οργανώσεων στο Δ.Σ. του Περιφερειακού 
Ταμείου Ανάπτυξης Βορείου Αιγαίου τον Ιωάννη Παυλα- 
κέλλη, Πρόεδρο του Επιμελητηρίου Λέσβου, με αναπλη¬ 
ρωτή του τον Αντώνιο Ζαννίκο, Πρόεδρο του Επιμελητη¬ 
ρίου Χίου. 

Κατά τα λοιπά ισχύει η 76/ΓΤ/18.1.2002 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 22 Απριλίου 2002 

Η Γενική Γραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. οικ. 9223 (4) 

Έγκριση σύστασης «Αναπτυξιακής Δημοτικής Επιχείρη¬ 
σης Τοπικής, Κοινωνικής, Πολιτιστικής και Αθλητικής 
Ανάπτυξης του Δήμου Αλυζίας» Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284, 291 και 304 
του Δ.Κ.Κ. (Π.Δ. 410/95). 

2. Τις διατάξεις του άρθρου 11 παρ. 22,23 και 24 του Ν. 
2503/97. 

3. Την 8/2002 απόφαση του Δημοτικού Συμβουλίου του 
Δήμου Αλυζίας περί σύστασης «Αναπτυξιακής Δημοτικής 
Επιχείρησης Τοπικής, Κοινωνικής, Πολιτιστικής και Αθλη¬ 
τικής Ανάπτυξης του Δήμου Αλυζίας». 

4. Τη σχετική οικονομοτεχνική μελέτη της εν όγω Δη¬ 
μοτικής Επιχείρησης, ως επίσης και την από 2.4.2002 έκ¬ 
θεση αξιολόγησης αυτής από την αρμόδια Δ/νση της Πε¬ 
ριφέρειας Δυτικής Ελλάδας από την οποία προκύπτει ότι 
αυτή είναι σκόπιμη και οικονομικά βιώσιμη. 

5. Την αριθ. (Οικ.) 241 Γ.Γ./18.8.98 (ΦΕΚ939/τ.Β'/98) από¬ 
φαση του Γενικού Γραμματέα Περιφέρειας Δυτικής Ελλά¬ 
δας περί «μεταβίβασης αρμοδιοτήτων και παροχή εξου¬ 
σιοδότησης υπογραφής αποφάσεων», αποφασίζουμε: 

1. Εγκρίνεται η αριθ. 8/2002 απόφαση του Δημοτικού 
Συμβουλίου του Δήμου Αλυζίας - Ν. Αιτωλ/νίας που αφο¬ 
ρά την σύσταση «Αναπτυξιακής Δημοτικής Επιχείρησης 
Τοπικής, Κοινωνικής, Πολιτιστικής και Αθλητικής Ανάπτυ¬ 
ξης Δήμου Αλυζίας», που έχει ως εξής: 

Α. Συνιστά στον Δήμο Αλυζίας Αιτωλ/νίας επιχείρηση με 
την επωνυμία «Αναπτυξιακή Δημοτική Επιχείρηση Τοπι¬ 
κής, Κοινωνικής, Πολιτιστικής και Αθλητικής Ανάπτυξης» 
ως ίδιο Νομικό Πρόσωπο Ιδιωτικού Δικαίου το οποίο διέ- 
πεται από τις διατάξεις των άρθρων 277 έως 284 του Π .Δ. 
410/1995 και το άρθρο 11 παρ. 22, 23, 24 του Ν. 2503/ 
1997. 

Β. Σκοποί της Επιχείρησης είναι: 

1. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α) Η ουσιαστική και ολοκληρωμένη πολιτιστική ανάπτυ¬ 
ξη του Δήμου και της ευρύτερης περιοχής και η καλλιέρ¬ 
γεια σε βάθος τις καλλιτεχνικής ευαισθησίας και τις αγά¬ 
πης για τις τέχνες, η προστασία της εθνικής πολιτιστικής 


ταυτότητας, η αναγωγή των πολιτιστικών πνευματικών 
και καλλιτεχνικών αγαθών σε οργανικά στοιχεία της κα¬ 
θημερινής ζωής και η ενεργητική και συνειδητή συμμετο¬ 
χή των πολιτών στην πολιτιστική ζωή του Δήμου. 

β) Η δημιουργία της απαραίτητης πολιτιστικής υποδο¬ 
μής- 

γ) Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του κινηματο¬ 
γράφου, του θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ) Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκώνπου θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

ε) Η προβολή, ανάπτυξη και η διάδοση αυτών των τε¬ 
χνών με την διοργάνωση, παραγωγή και παρουσίαση πο¬ 
λιτιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ) Η δημιουργία και ανάπτυξη της αναγκαίας υποδο¬ 
μής για την βελτίωση της ποιότητας της ζωής και την δη¬ 
μιουργική αξιοποίηση του ελεύθερου χρόνου των κατοί¬ 
κων του Δήμου και ιδιαίτερα των νέων. 

ζ) Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
Δήμου και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και την διεύρυνση 
του πεδίου των πρωτοβουλιών και των παρεμβάσεών 
τους. 

η) Η συγκέντρωση και καταγραφή των παραδοσιακών 
πληροφοριών και η οργάνωση και λειτουργία Λαογραφι- 
κού Μουσείου. 

θ) Η συνεργασία με την εκπαιδευτική κοινότητα του Δή¬ 
μου και της ευρύτερης περιοχής για την από κοινού προ¬ 
ώθηση και υλοποίηση, πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

ι) Η ανάληψη και υλοποίηση Κοινοτικών (ΕΈ.) και Εθνι¬ 
κών Προγραμμάτων, εκπαιδευτικού, επιμορφωτικού, πο¬ 
λιτιστικού, αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητά της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις, ημερίδες, συνέδρια κ.λ.π) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, προβολές, εκθέ¬ 
σεις, συναυλίες, φεστιβάλ κ.λ.π.). 

2. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

Η διοργάνωση ψυχαγωγικών και λοιπών εκδηλώσεων 
για την εξασφάλιση της αποτελεσματικότερης διεξαγω¬ 
γής των σημαντικών αυτών γεγονότων για τον Δήμο, της 

ευελιξίας και της συμμετοχής της Τοπικής Αυτοδιοίκη¬ 
σης. 

3. Η υλοποίηση εκπαιδευτικών και επιμορφωτικών προ¬ 
γραμμάτων. 

Η υλοποίηση ερευνητικών, αναπτυξιακών, εκπαιδευτι¬ 
κών και λοιπών Εθνικών και Κοινοτικών προγραμμάτων. 

Η συμμετοχή και διαχείριση αναπτυξιακών προγραμμά¬ 
των. 

Η συνδιοργάνωση, διαχείριση και υλοποίηση με άλλους 
δημόσιους ή ιδιωτικούς φορείς προγραμμάτων κατάρτι¬ 
σης. 

Η υλοποίηση προγραμμάτων απασχόλησης για την 
απόκτηση επαγγελματικής εμπειρίας και απασχόλησης, 
που εφαρμόζει ο Ο.Α.Ε.Δ. (π.χ. πρόγραμμα βοήθεια στο 
σπίτι, φύλακες - επιστάτες σχολείων, εφαρμογή προ¬ 
γράμματος μαζικού αθλητισμού, για την φύλαξη παιδιών 
κ.λ.π.). 

4. Η ολοκληρωμένη ανάπτυξη της περιοχής 

Η εκπόνηση μελετών και η δημιουργία προϋποθέσεων 
για την ολοκλήρωση της τοπικής ανάπτυξης. 

Η υποβοήθηση και προώθηση των τοπικών αναπτυξια¬ 
κών πρωτοβουλιών και καινοτομιών, η ανάπτυξη του αν¬ 
θρώπινου δυναμικού, η διεύρυνση της τοπικής αγοράς 
εργασίας και η ανταλλαγή πληροφοριών-εμπειριών, με 
βάση τις νέες τεχνολογίες, ώστε να ενθαρρυνθούν οι επα¬ 
φές των τοπικών επιχειρηματικών κύκλων και αγορών. 

Η συμμετοχή και η διαχείριση αναπτυξιακών προγραμ¬ 
μάτων και πρωτοβουλιών που εκπορεύονται να συγχρη- 
ματοδοτούνται από την Ευρωπαϊκή Ένωση και άλλους 
Εθνικούς ή διεθνείς οργανισμούς. 

Η ανάπτυξη της απαραίτητης υποδομής για γρήγορη 
πρόσβαση στις πληροφορίες που διαθέτουν περιφερεια¬ 
κοί, εθνικοί ή διεθνείς οργανισμοί, η διαχείριση και διάχυ¬ 
σή τους προς όλα τα ενδιαφερόμενα σε τοπικό επίπεδο 
μέρη (κατοίκους, εταιρίες, συλλόγους κ.λ.π.). 

Η δημιουργία της απαραίτητης τεχνικής, τεχνολογικής 
ή άλλου είδους υποδομής για την υποστήριξη και ανά¬ 
πτυξη των δραστηριοτήτων τόσο του Δήμου όσο και των 
επαγγελματιών της περιοχής και η συνεργασία με τον 
ιδιωτικό τομέα για κοινή συμμετοχή σε προγράμματα και 
πρωτοβουλίες της Ε.Ε. 

5. Η περιβαλλοντική ευαισθητοποίηση και η διαχείριση 
του Περιβάλλοντος. 

α. Η προστασία και ορθολογική διαχείριση των φυσικών 
πόρων και γενικά του περιβάλλοντος. 

β. Η εκπόνηση μελετών που έχουν σχέση με την διαχείρι¬ 
ση του φυσικού και αστικού περιβάλλοντος, η ευαισθητο- 
ποίησητων δημοτών σε αντίστοιχα θέματα, η προώθηση πε¬ 
ριβαλλοντικής επιμόρφωσης, η ενεργός συμμετοχή σε σχε¬ 
τικά προγράμματα της Ευρωπαϊκής Ένωσης, η παροχή 
υπηρεσιών συμβούλου σε θέματα ρύπανσης, κυκλοφορίας 
και πρασίνου του Δήμου, η ανάπτυξη και προώθηση συνερ¬ 
γασιών με Πανεπιστημιακούς και Δημόσιους γενικά οργανι¬ 
σμούς και Επιχειρήσεις Κοινής Ωφέλειας. 

γ. Η αξιοποίηση και διαχείριση του πρασίνου της περιο¬ 
χής του Δήμου με την δημιουργία αθλητικών χώρων, χώ¬ 
ρων ψυχαγωγίας και πολιτιστικών εκδηλώσεων, εμπλου¬ 
τισμού του πρασίνου και δημιουργίας της απαραίτητης 
υποδομής για την περιβαλλοντική ευαισθητοποίηση των 
κατοίκωντου Δήμου. 

δ. Η εφαρμογή προγράμματος ανακύκλωσης με διαλο¬ 
γή στην πηγή. 

ε. Η συλλογή και γενικά διαχείριση των απορριμμάτων. 


στ. Η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική των 
περιοχών του Δήμου, την συντήρηση του πρασίνου και 
την επέκτασή του. 

ζ. Η λειτουργία τμήματος Κυκλοφοριακής Αγωγής και 
Περιβαλλοντικής Εκπαίδευσης Παιδιών ηλικίας μέχρι 12 
ετών. 

6. Ανάπτυξη του Αθλητισμού 

Η εξασφάλιση της αναγκαίας υποδομής σε χώρους, 
εγκαταστάσεις και εξοπλισμό, η διοίκηση, διαχείριση και 
εκμετάλλευσή τους, η συνεργασία με τα αθλητικά σωμα¬ 
τεία και τους λοιπούς φορείς του Αθλητισμού του Δήμου 
και της ευρύτερης περιοχής, η στήριξη των δραστηριο¬ 
τήτων τους, η οργάνωση και λειτουργία ερασιτεχνικών 
αθλητικών τμημάτων, η διοργάνωση περιοδικών και ετή¬ 
σιων ομαδικών ή ατομικών αθλημάτων και αγώνων μαζι¬ 
κών αθλημάτων για την συμμετοχή των νέων και γενικό¬ 
τερα των κατοίκων της περιοχής του Δήμου σε αθλητικές 
δραστηριότητες και εκδηλώσεις και μέσω αυτών η σημα¬ 
ντική, πολιτιστική, πνευματική και κοινοτική ανάπτυξη των 
κατοίκων. 

7. Η οργάνωση των υπηρεσιών Κοινωνικής Πολιτικής 

Η οργάνωση των υπηρεσιών Κοινωνικής Πολιτικής, η 
υλοποίηση προγραμμάτων «Βοήθεια στο σπίτι» και η κατ’ 
οίκον παροχή υπηρεσιών, η λειτουργία Παιδικών και Βρε¬ 
φονηπιακών Σταθμών, Κέντρων Δημιουργικής Απασχό¬ 
λησης Παιδιών (Κ.Δ.Α.Π.) για την εξυπηρέτηση των εργα¬ 
ζομένων και μη μητέρων, η φροντίδα, προσχολική αγωγή, 
διαπαιδαγώγηση, ψυχαγωγία και απασχόληση βρεφών 
και νηπίων και παιδιών γενικά προσχολικής ηλικίας, η υλο¬ 
ποίηση προγραμμάτων στήριξης και παροχής υπηρεσιών 
σε άτομα τρίτης ηλικίας και με ειδικές ανάγκες. 

8. Εκδόσεις 

Η έκδοση ενημερωτικών φυλλαδίων περιοδικών πολιτι¬ 
στικού και κοινωνικού περιεχομένου για την προβολή και 
τοπικών πολιτιστικών δραστηριοτήτων, περιοδικών για 
την συνεχή επικοινωνία με τους κατοίκους του Δήμου μέ¬ 
σα από ένα «φιλικό» έντυπο και τη δημιουργία βήματος 
για την αμφίδρομη ανάπτυξη των ιδεών του Δήμου, των 
δημοτών και των εργαζομένων στο Δήμο. 

9. Τεχνικός - Κατασκευαστικός τομέας 

Η εκπόνηση μελετών, η κατασκευή, συντήρηση και επί¬ 
βλεψη έργων, οι οικιστικές αναπλάσεις, η διαμόρφωση 
κοινοχρήστων χώρων, η κατασκευή και συντήρηση έργων 
υποδομής, η συντήρηση των σχολικών κτιρίων και γενικά 
κτιρίων και εγκαταστάσεων του Δήμου. 

10. Διαφημίσεις 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρίες και η προβολή μέσω των 
διαφημιστικών στοιχείων, ιδεών και μηνυμάτων του Δή¬ 
μου και της Δημοτικής Επιχείρησης που έχουν σχέση με 
την Κοινωνική και Πολιτιστική Ανάπτυξη, την πρόληψη, 
τον Αθλητισμό, το Περιβάλλον, την επιμόρφωση και την 
ψυχαγωγία των κατοίκωντης περιφέρειας του Δήμου. 

11. Τουριστική Ανάπτυξη 

α. Η προβολή τουριστικών πόρων και η συμμετοχή σε 
σχετικές εκθέσεις. 

β. Η λειτουργία και εκμετάλλευση εστιατορίων - αναψυ- 
κτηρίων και λοιπών κέντρων και εγκαταστάσεων τουρι¬ 
στικών υπηρεσιών. 

γ. Η κατασκευή - εκμετάλλευση μονάδων αγροτουρι- 
σμού (ΕΕΑϋΕΒ). 

δ. Η συνεργασία με ορειβατικούς, φυσιολατρικούς και 

λοιπούς συλλόγους γιατηνδημιουργίατων υποδομών και 
των προϋποθέσεων για την τουριστική ανάπτυξη. 

12. Αξιοποίηση τοπικών παραδοσιακών προϊόντων 

Η οργάνωση εργαστηρίων για την παραγωγή παραδο¬ 
σιακών τοπικών προϊόντων με την συνεργασία των κατοί¬ 
κων του Δήμου και η οργάνωση της εμπορίας και προώ¬ 
θησής τους. 

13. Λοιπές επιχειρηματικές δραστηριότητες 

Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου που θα παραχωρηθούν στην Δημοτι¬ 
κή Επιχείρηση, η συνεργασία με ιδιωτικούς φορείς,η ανά¬ 
ληψη βιώσιμων λοιπών επιχειρηματικών δραστηριοτήτων 
και η συμμετοχή σε άλλες επιχειρήσεις και εταιρείες με 
σκοπό την εξυπηρέτηση των κατοίκων της περιοχής του 
Δήμου. 

Γ. Έδρα της επιχείρησης ορίζεται η έδρα του Δήμου 
(Δ.Δ. Κανδήλας) Δ. Διοίκηση 

Η Αναπτυξιακή Επιχείρηση θα διοικείται από επταμελές 
(7μελές) Διοικητικό Συμβούλιο που θα ορισθεί από το Δη¬ 
μοτικό Συμβούλιο (άρθρο 278 παρ. 1 του Π.Δ 410/95) μαζί 
με τους αναπληρωτές. Στο Διοικητικό Συμβούλιο θα συμ¬ 
μετέχουν: 

Δύο (2) αιρετοί δημοτικοί σύμβουλοι εκ των οποίων ο 
ένας θα προέρχεται από την μειοψηφία. Ένας (1) εκπρό¬ 
σωπος κοινωνικού φορέα, τέσσερις (4) δημότες ή κάτοι- 
κοιτου Δήμου Αλυζίας που θα έχουν πείρα ή γνώσεις σχε¬ 
τικές με το αντικείμενο της επιχείρησης. Όταν οι εργαζό¬ 
μενοι είναι περισσότεροι από είκοσι θα μετέχει και ένας 
(1) εκπρόσωπος των εργαζομένων με μείωση του αριθ¬ 
μού των δημοτών σε τρεις (3) (χωρίς αλλαγή της συστα¬ 
τικής πράξης). 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρο. Το 
Διοικητικό Συμβούλιο διοικεί και διαχειρίζεται τις υποθέ¬ 
σεις που αφορούν την επιχείρηση. 

Ε. Η διάρκεια της επιχείρησης είναι εννέα (9) χρόνια και 
αρχίζει από την δημοσίευση στην εφημερίδα της Κυβέρ¬ 
νησης της σχετικής απόφασης του Γενικού Γραμματέα 
της Περιφέρειας. 

ΣΤ. Το αρχικό κεφάλαιο που διαθέτει ο Δήμος στην Επι¬ 
χείρηση είναι 58.695,06 Ευρώ. 

Ζ. Πόροι της επιχείρησης είναι τα έσοδα από την άσκη¬ 
ση της δραστηριότητάς της, οι πρόσοδοι από την περιου¬ 
σία της, δάνεια, κληρονομιές, κληροδοσίες, δωρεές και 
λοιπές επιχορηγήσεις. 

Η. Διάλυση της Επιχείρησης: 

Η επιχείρηση διαλύεται: 

1. Με απόφαση του Δημοτικού Συμβουλίου με την από¬ 
λυτη πλειοψηφία των μελών του. 

2. Όταν λήξει χωρίς να παραταθεί. 

3. Σε περίπτωση πτώχευσης της επιχείρησης 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στον Δήμο (άρθρο 284 του Π.Δ 410/95 
και Υπ. Απόφαση Υπ. Εσωτερικών 25027/19.4.1984). 

Θ. Η συγκρότηση, η λειτουργία και οι αρμοδιότητες των 
οργάνων διοίκησης 

Η οργάνωση, η λειτουργία, η διαχείριση και η εποπτεία 
της επιχείρησης διέπονται από τις σχετικές με τις δημοτι¬ 


κές και κοινοτικές επιχειρήσεις διατάξεις του Π.Δ. 
410/1995 (Δ.Κ.Κ) και την με αριθ. 25027/2.4.1984 απόφα¬ 
ση του Υπουργού Εσωτερικών που δημοσιεύθηκε στο 
Φ.Ε.Κ. 2415/19.4.1984, τεύχος Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 18 Απριλίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 734 (5) 

Συγκρότηση Περιφερειακού Συμβουλίου Εθνικών Κλη¬ 
ροδοτημάτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των παραγράφων 1 και 2 του άρθρου 17 
του Ν. 2873/2000 «Φορολογικές ελαφρύνσεις και απλου- 
στεύσεις και άλλες διατάξεις». 

2. Τις διατάξεις της παρ. 5 του άρθρου 2 του Α.Ν. 2039/ 
1939 «Περίτροποποιήσεως, συμπληρώσεως και κωδικο- 
ποιήσεως των Νόμων περί εκκαθαρίσεως και διοικήσεως 
των εις το Κράτος και υπέρ κοινωφελών σκοπών καταλει- 
πομένων κληρονομιών, κληροδοσιών και δωρεών (Α455). 

3. Του Ν. 2503/97/ΦΕΚ Α’ 107 «Διοίκηση, οργάνωση, 
στελέχωση της Περιφέρειας κ.λ.π.». 

4. Την 1097082/1274/Α 0006/17.10.2001 απόφαση των 
Υφυπουργών Εσωτερικών, Δημόσιας Διοίκησης και Απο¬ 
κέντρωσης και Οικονομικών, αποφασίζουμε: 

Συγκροτούμε το Περιφερειακό Συμβούλιο Εθνικών 
Κληροδοτημάτων, με τοπική αρμοδιότητα τους Νομούς 
Ημαθίας, Θεσσαλονίκης, Κιλκίς, Πέλλας, Πιερίας, Σερ¬ 
ρών και Χαλκιδικής για την άσκηση της εποπτείας στα κοι¬ 
νωφελή ιδρύματα και κληροδοτήματα η οποία αποτελεί- 
ται από τους εξής: 

1. Χριστόφορο Κοσμίδη, Εφέτη, ως Πρόεδρο αναπλη- 
ρούμενος απάτη Βαρσαβέ Βαλτούδη, Εφέτη Θεσσαλονί¬ 
κης. 

2. Δημήτριο Κάμαρη, δικαστικό αντιπρόσωπο του Νομι¬ 
κού Συμβουλίου του Κράτους ως μέλος, αναπληρούμε- 
νος από τον Θωμά Καζάκο, δικαστικό αντιπρόσωπο του 
Νομικού Συμβουλίου του Κράτους. 

3. Ευάγγελο Ραφτόπουλο, προϊστάμενο Γραμματείας 
και Λογιστηρίου της Τράπεζας της Ελλάδος ως μέλος, 
αναπληρούμενο απότο Νικόλαο Καρακωστάκη, προϊστά¬ 
μενο της υπηρεσίας Γ ραμματείας της Τράπεζας της Ελ¬ 
λάδας. 

4. Ελένη Λεονταρίδου, Διευθύντρια της Β’ Δ.Ο.Υ. Θεσ¬ 
σαλονίκης ως μέλος, αναπληρούμενη από τον Ευάγγελο 
Χατζηδημητρίου, Διευθυντή της Α’ Δ.Ο.Υ. Θεσσαλονίκης. 

5. Ιωάννη Καμπούρη, Προϊστάμενο της Κτηματικής 
Υπηρεσίας Χαλκιδικής ως μέλος, αναπληρούμένος από 
την Ελένη Λουκάκη, υπάλληλο του κλάδου ΠΕ Εφοριακών 
με βαθμό Δ’, επίσης υπάλληλο της Κτηματικής Υπηρεσίας 
Χαλκιδικής. 

Καθήκοντα γραμματέα του Περιφερειακού Συμβουλίου 
Εθνικών Κληροδοτημάτων θα ασκεί η Ελένη Ελευθερίου, 
υπάλληλος της Περιφέρειας Κεντρικής Μακεδονίας του 
κλάδου ΤΕ Διοικητικός με βαθμό β’, αναπληρούμενη από 

τον Ανδρέα Πολυζώνητου κλάδου ΔΕ Διοικητικός με βαθ¬ 
μό β’, επίσης υπάλληλο της Περιφέρειας Κεντρικής Μα¬ 
κεδονίας. 

Έδρα της Επιτροπής ορίζεται το Κεντρικό κτίριο της 
Π.Κ.Μ. - Θεσσαλονίκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιανουάριου 2002 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-Φ- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στη Δηλούδη Νικολέττα του Γεωργίου. 

Ο ΝΟΜΑΡΧΗΣ ΕΒΡΟΥ 

Με την 1766/2.5.2002 απόφαση του Νομάρχη Έβρου, 


έχει χορηγηθεί στη Δηλούδη Νικολέττα του Γεωργίου, 
άδεια άσκησης επαγγέλματος Κοινωνικού Λειτουργού. 

Ο Νομάρχης 
Γ. ΝΤΟΛΙΟΣ 

-Φ- 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στο Χρυσοχοΐδη Ιωάννη του Βασιλείου. 

Ο ΝΟΜΑΡΧΗΣ ΦΛΩΡΙΝΑΣ 

Με την Α.Π. 3090/26.4.2002 απόφαση του Νομάρχη 
Φλώρινας, χορηγείται στον Χρυσοχοΐδη Ιωάννη του Βασι¬ 
λείου, άδεια ασκήσεως επαγγέλματος Κοινωνικού Λει¬ 
τουργού. 

Με εντολή Νομάρχη 
Ο Υπεύθυνος Δ/νσης 
ΓΕΩΡΓΙΟΣ ΛΙΑΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




